Armenieg

An armeniegIstor ar Yezhoù Keltiek, levrenn I, p. 4 zo ur yezh indezeuropek (anvet Հայերեն Hayerēn, er yezh end-eeun) a vez komzet en Armenia, gant Armeniz e Turkia, er broioù nes ha gant tud divroet dre ar bed a-bezh. Skrivet e vez gant al lizherenneg armeniek, ul lizherenneg ispisiel krouet e 406 gant Sant Mesrop.

Sellet a reer ouzh an armenieg evel ur skourr dioutañ e-unan e familh ar yezhoù indezeuropek, daoust ma seblant bezañ kar un tammig d’an henc'hresianeg ha m'en deus amprestet meur a dra digant ar yezhoù iranek. 

Gant ar yezhoniourien e vez diforc’het div rannyezh vras : hini ar reter (ofisiel e Republik Armenia hag implijet ivez gant armeniegerien Iran, ha hini ar c’hornôg (komzet e broioù ar Reter Nesañ ha gant an divroidi en Europa hag en Amerika).

Komzet e vez armenieg gant war-dro 6 milion a dudEthnologue hag ouzhpenn an hanter anezho zo o chom e Republik Armenia.

Amprestet en deus an armenieg un toullad gerioù digant yezhoù all : perseg, arabeg, turkeg, rusianeg, galleg, latin. Levezonet eo bet e fonologiezh hag e ereadurezh gant ar yezhoù amezek eus ar C’haokaz. Ur reizhiad troadoù yezhadurel dibar en deus an armenieg, gant 7 troad : nominativel, genitivel, dativel, akuzativel, ablativel, instrumentel, lokativel. N’eus ket a ziforc’h etre anvioù gourel hag anvioù benel avat.

Notennoù

Liammoù diavaez
 Al lizherenneg armeniek – Lec’hienn Omniglot  
Geriadurioù armenieg-galleg, galleg-armenieg, armenieg-saozneg, saozneg-armenieg

Rummad:Meneger yezhoù ar bed
Rummad:Yezhoù indezeuropek
Rummad:Yezhoù Armenia
Rummad:Yezhoù Turkia
Rummad:Yezhoù Iran
Rummad:Yezhoù Jorjia
Rummad:Yezhoù Azerbaidjan